Dragi učenici,

došlo je vrijeme da po drugi puta ispunite upitnik koji ste ispunjavali početkom veljače. Iako se istraživanje neće provesti u obliku u kojem smo to planirali, već online putem, nadam se da će proći bez poteškoća.

Važna napomena je da u istraživanju sudjeluju **samo učenici čiji su roditelji ranije dali svoj pisani informirani pristanak na sudjelovanje**! Tko su ti učenici, reći će vam razrednici. Isto tako, učenici koji imaju roditeljski pristanak, **ali nisu ispunjavali upitnik u veljači, također sada mogu sudjelovati u istraživanju!**

**UČENICI KOJI NISU JOŠ SUDJELOVALI U ISTRAŽIVANJU (početkom veljače 2020.)**

Oni učenici, koji imaju roditeljski pristanak, ali nisu sudjelovali već u istraživanju (u veljači 2020.), trebaju prvo dati svoj pristanak na sudjelovanje u istraživanju. To mogu učiniti klikom na <https://forms.gle/vz1jcm4TkcqCcQAF6>.Nakon što date svoj pristanak, vratite se u ovu uputu te klikom na sljedeću poveznicu pristupite ispunjavanju upitnika <https://forms.gle/3yLmmz4cyUBSbwNk6>.

**UČENICI KOJI SU SUDJELOVALI U PRVOM DIJELU ISTRAŽIVANJA (početkom veljače 2020.)**

Učenici koji su već dali svoj pristanak početkom veljače i koji su već ispunjavali upitnik, izravno pristupaju upitniku klikom na <https://forms.gle/3yLmmz4cyUBSbwNk6>i ne trebaju ponovno ispunjavati podatke za informirani pristanak.

Upitnik je jednak za sve učenike, i one koji su sudjelovali u prvom dijelu istraživanja i one koji će tek sada prvi puta sudjelovati.

U upitniku su navedene detaljne upute za ispunjavanje upitnika.

**S obzirom na to da ćete upitnik rješavati od kuće, zamolila bih vas da upitnik rješavate sami, bez komentiranja odgovora s drugim osobama te da dajete iskrene odgovore. Jedino na taj način ćete mi uistinu pomoći u prikupljanja podataka za doktorat.**

Unaprijed vam puno hvala na pomoći!

Lijep pozdrav,

Barbara Brdovčak